Proiect

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_\_\_\_\_\_\_\_\_**

din 2014

mun. Chişinău

**Cu privire la aprobarea proiectului de lege pentru modificarea şi completarea anexei la Legea privind reglementarea prin autorizare a activităţii de întreprinzător nr. 160 din 22 iulie 2011**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Guvernul **HOTĂRĂŞTE:**

 Se aprobă şi se prezintă Parlamentului spre examinare proiectul de lege pentru modificarea şi completarea anexei la Legea privind reglementarea prin autorizare a activităţii de întreprinzător nr. 160 din 22 iulie 2011.

**PRIM-MINISTRU IURIE LEANCĂ**

**Contrasemnează:**

Viceprim-ministru,

ministrul economiei Andrian CANDU

Ministrul finanţelor Anatol Arapu

Ministrul sănătăţii Andrei Usatîi

Ministrul justiţiei Oleg Efrim

**PARLAMENTUL REPUBLICII MOLDOVA**

**LEGE**

**pentru modificarea şi completarea anexei la Legea privind reglementarea prin autorizare a activităţii de întreprinzător**

**nr. 160 din 22 iulie 2011**

Parlamentul adoptă prezenta lege organică.

**Art. I** – Anexa la Legea nr. 160 din 22 iulie 2011 privind reglementarea prin autorizare a activiităţii de întreprinzător ( Monitorul Oficial al Republicii Moldova, 2011, nr. 170-175, art. 494), cu modificările ulterioare, se modifică şi se completează după cum urmează:

1. În compartimentul „Agenţia Medicamentului”:

cuvintele „Agenţia Medicamentului” se substituie cu cuvintele „Agenţia Medicamentului şi Dispozitivelor Medicale”;

la poziţia 2 coloana 2, după cuvîntul „medicamentelor”se comletează cu cuvintele „neautorizate în Republica Moldova”;

la poziţia 6 coloana 4, cifra 2 se substituie cu cifra 3;

tabelul se completează cu poziţiile 7- 10, cu următorul cuprins:

|  |  |  |  |
| --- | --- | --- | --- |
| Nr.  |  Actul permisiv | Costul | Termen de valabilitate |
| 7 | Autorizaţie de import a dispozitivelor medicale neautorizate în Republica Moldova | Gratuit | Un an |
| 8 | Certificat GDP pentru dispozitive medicale ( Certificat privind conformitatea cu buna prctică de distribuţie a dispozitivelor medicale) | Gratuit | 5 ani |
| 9 | Certificat GDP pentru medicamente ( Cerificat privind conformitatea cu buna practică de distribuţie a medicamentelor de uz uman) | Gratuit | 5 ani |
| 10 | Certificat GDP pentru substanţe active (Certificat privind conformitatea cu buna practică de distribuţie pentru substanţe active care vor fi utilizate ca materii prime pentru medicamentele de uz uman | Gratuit | 5 ani |

**Art. II.** – Guvernul va aduce actele sale normative în concordanţă cu prezenta lege.

**PREŞEDINTELE PARLAMENTULUI**